รฟม.แจ้งเลี่ยงเส้นพหลฯสร้างรถไฟฟ้าฯรื้อสะพานข้ามแยกเกษตร 12 ก.ย.
รฟม.แจ้งเลี่ยงเส้นพหลฯสร้างรถไฟฟ้าฯรื้อสะพานข้ามแยกเกษตร 12 ก.ย.
8 ก.ย. 2558

การรถไฟฟ้าขนส่งมวลชนแห่งประเทศไทย (รฟม.) แจ้งว่า บริษัท อิตาเลียนไทย ดีเวล๊อปเมนต์  จำกัด (มหาชน) หรือ ITD ผู้รับจ้างก่อสร้างงานโยธา สัญญาที่ 1 และกิจการร่วมค้า UN-SH-CH ผู้รับจ้างก่อสร้างงานโยธา สัญญาที่ 2  โครงการรถไฟฟ้าสายสีเขียว (เหนือ) ช่วงหมอชิต-สะพานใหม่-คูคต จะดำเนินการติดตั้งแผงป้องกัน (Barrier) ในการรื้อย้ายสาธารณูปโภค เพื่อดำเนินการก่อสร้างงานโยธา โครงการรถไฟฟ้าสายสีเขียว (เหนือ) ช่วงหมอชิต-สะพานใหม่-คูคต จึงมีความจำเป็นจะต้องทำการเบี่ยงการจราจรบนถนนพหลโยธินดังต่อไปนี้
1. บริเวณหน้ากรมทหารราบที่ 11 (สถานีกรมทหารราบที่ 11) เบี่ยงจราจร ตั้งแต่เวลา 00.01 น. ของวันที่ 8 กันยายน 2558
2. บริเวณปากซอยพหลโยธิน 57 – 61 (สถานีอนุเสาวรีย์หลักสี่) เบี่ยงจราจร ตั้งแต่เวลา 00.01 น. ของวันที่ 8 กันยายน 2558
3. บริเวณปากซอยพหลโยธิน 67 – 69 (สถานีสายหยุด) เบี่ยงจราจร ตั้งแต่เวลา 00.01 น. ของวันที่ 8 กันยายน 2558
4. บริเวณหน้าตลาดยิ่งเจริญ (สถานีสะพานใหม่) เบี่ยงจราจร ตั้งแต่เวลา 00.01 น. ของวันที่ 8 กันยายน 2558
5. บริเวณหน้าโรงเรียนนายเรืออากาศ – แยก คปอ. (หน้าปั้มน้ำมัน ปตท.) เบี่ยงจราจร ตั้งแต่เวลา 00.01 น. ของวันที่ 8 กันยายน 2558
6. บริเวณสะพานข้ามแยกเกษตรฯ ทำการปิดสะพานเพื่อรื้อสะพานข้ามแยกเกษตร ตั้งแต่วันเสาร์ที่ 12 กันยายน 2558 เวลา 22.00 น. เป็นต้นไป ตลอด 24 ชม. (ทั้งนี้ใช้เวลา 60 วันในการรื้อสะพาน) 
ทั้งนี้ การเบี่ยงจราจรดังกล่าว อาจทำให้ผู้ใช้เส้นทางไม่ได้รับความสะดวกในการเดินทาง ดังนั้น หากไม่มีความจำเป็น โปรดหลีกเลี่ยงเส้นทางดังกล่าว
 
 